**08/08/2021**

**Τα βήματα που υλοποιεί η Περιφέρεια Αττικής για του πληγέντες από τις πυρκαγιές**

* Αποστολή αιτήματος για την οριοθέτηση της πληγείσας περιοχής. Το σχετικό αίτημα με τη γνωστοποίηση της φυσικής καταστροφής, εστάλη από την Τετάρτη 4 Αυγούστου από την Αυτοτελή Διεύθυνση Πολιτικής Προστασίας της Περιφέρειας στη Διεύθυνση Αποκατάστασης Επιπτώσεων Φυσικών Καταστροφών στο Υπουργείο Μεταφορών προκειμένου να ξεκινήσει η οριοθέτηση της πληγείσας περιοχής
* Συγκρότηση επιτροπών εκτίμησης και καταγραφής ζημιών στις επιχειρήσεις. Με εισήγηση του Περιφερειακού Συντονιστή Κρατικής Αρωγής προς τους Αντιπεριφερειάρχες Ανατολικής Αττικής και Βορείου τομέα Αθηνών συγκροτήθηκαν από τους χωρικούς Αντιπεριφερειάρχες οι επιτροπές εκτίμησης και καταγραφής ζημιών στις επιχειρήσεις.
* Σχεδιασμός ειδικού προγράμματος στήριξης των επιχειρήσεων που επλήγησαν, μέσω του ΠΕΠ Αττικής 2021-2027 και σε συνεργασία με το Υπουργείο Ανάπτυξης και Επενδύσεων.
* ψυχολογική υποστήριξη οικογενειών. Ομάδες, Κοινωνικών λειτουργών και ψυχολόγων μεταβαίνουν στην περιοχή προκειμένου να υποστηρίξουν ψυχολογικά τους πληγέντες
* Υλοποίηση έργων αντιπλημμυρικής θωράκισης και ομβρίων στις περιοχές που επλήγησαν

**Κινητοποίηση όλων των υπηρεσιών της Περιφέρειας για την αντιμετώπιση των συνεπειών της πυρκαγιάς**

Επιπλέον με εντολή του Περιφερειάρχη Γ. Πατούλη πραγματοποιούνται οι παρακάτω ενέργειες:

* + - Έλεγχος βλαβών σε υποδομές και τεχνικά έργα από τις Τεχνικές υπηρεσίες
    - Έλεγχος ύδρευσης και καταλληλότητας τροφίμων από τους Επόπτες Δημόσιας Υγείας
    - Έλεγχος ρύπων από το**Παρατηρητήριο Ατμοσφαιρικής Ρύπανσης και Κλιματικής Αλλαγής, το οποίο έχει ενεργοποιηθεί μετά από σχετική εντολή του Περιφερειάρχη. Οι μετρήσεις πραγματοποιούνται**  από το Ινστιτούτο Ερευνών Περιβάλλοντος του Εθνικού Αστεροσκοπείου Αθηνών (ΙΕΠΒΑ/ΕΑΑ) και είναι σε συνεργασία με τη Διεύθυνση Περιβάλλοντος και Κλιματικής Αλλαγής της Περιφέρειας Αττικής.
    - Η Διεύθυνση Αγροτικής και Κτηνιατρικής ( γεωπόνοι – κτηνίατροι ) προχωρά στις ενδεδειγμένες ενέργειες σχετικά με τα νεκρά ζώα και τα μελίσσια, ενώ καταγράφει τις ζημιές σε αρδευτικά δίκτυα και αγροτικές εκμεταλλεύσεις.

Από την πρώτη στιγμή έχει πραγματοποιηθεί σύγκληση των Συντονιστικών Οργάνων Πολιτικής Προστασίας Ανατολικής Αττικής και Βορείου τομέα Αθηνών, ενώ ήδη έχει δημιουργηθεί σημείο τροφοδοσίας και συγκέντρωσης τροφίμων για τους πυρόπληκτους και τις δυνάμεις που συμβάλλουν στην πυρόσβεση.